## Ministru kabineta rīkojuma projekta „Grozījumi Ministru kabineta 2013.gada 28.decembra rīkojumā Nr.686 „Par Latvijas ģeotelpiskās informācijas attīstības koncepciju”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta 2013.gada 28.decembra rīkojuma Nr.686 9.16.2. un 9.33.apakšpunkti |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Pamatojoties uz Ministru kabineta 2013.gada 28.decembra rīkojuma Nr.686 9.16.2.apakšpunktā doto uzdevumu, Aizsardzības ministrijai tika uzdots iesniegt izskatīšanai Ministru kabinetā priekšlikumus par atbildīgo institūciju (ministriju) par *INSPIRE* direktīvā minētās datu tēmas „augsnes” (*INSPIRE* direktīvas III pielikuma 3.tēma) informācijas par augsnes zemāko kārtu ģeotelpisko datu kopu un metadatu sagatavošanu un aktualizēšanu.  Pamatojoties uz Ministru kabineta 2013.gada 28.decembra rīkojuma Nr.686 9.33.apakšpunktā doto uzdevumu, Aizsardzības ministrijai tika uzdots iesniegt izskatīšanai Ministru kabinetā priekšlikumus par atbildīgo institūciju (ministriju) par *INSPIRE* direktīvā minētās datu tēmas „enerģijas resursi” (*INSPIRE* direktīvas III pielikuma 20.tēma) ģeotelpisko datu kopu un metadatu sagatavošanu un aktualizēšanu. 2015.gada 8.jūlija starpinstitūciju sanāksmē, kurā piedalījās Aizsardzības, Ekonomikas, Vides aizsardzības un reģionālās attīstības (turpmāk – VARAM) un Zemkopības ministriju un Latvijas Ģeotelpiskās informācijas aģentūras pārstāvji, tika panākts kompromiss un sapratne, ka *INSPIRE* direktīvā minētās datu tēmas „augsnes” (*INSPIRE* direktīvas III pielikuma 3.tēma) jomai nav jānodala atsevišķi augsnes augstāko un zemāko virskārtu, jo to neparedz *INSPIRE* direktīvas datu tēmas “augsnes” tehniskā specifikācija, kas noteikta ar Eiropas Komisijas Regulu (ES) Nr.1253/2013, ar ko groza Regulu (ES) Nr. 1089/2010, ar kuru īsteno Direktīvu 2007/2/EK attiecībā uz telpisko datu kopu un telpisko datu pakalpojumu savstarpējo izmantojamību, un datu tēmas “augsnes” joma attiecas uz Zemkopības ministriju (Zemkopības ministrija atbilstoši Ministru kabineta 2013.gada 28.decembra rīkojuma Nr.686 9.16.1.apakšpunktam jau līdz šim bija atbildīga par informāciju par augsnes virskārtu. Savukārt, atbilstoši Zemes pārvaldības likumam, VARAM ir jānosaka Zemes kvalitātes novērtējuma informācijas sistēmas izveidošanas kārtība un jāapstiprina nacionālā augšņu klasifikācija), bet VARAM ir līdzatbildīgā ministrija.  Atbilstoši INSPIRE direktīvas prasībām par datu tēmu “enerģijas resursi”, Latvijā ir pieejami tādi primārie energoresursi kā kūdra, meža resursi, hidroenerģija, vēja enerģija, saules enerģija, ģeotermālā enerģija. Kūdra un meža resursi ir izmantojami gan enerģijas iegūšanai, gan citai veida izmantošanai, piemēram, rūpniecībā, būvniecībā, lauksaimniecībā, dārzkopībā. Ekonomikas ministrija atbilstoši kompetencei nevāc un neuztur datus par pieejamo energoresursu potenciālu Latvijā. Centrālā statistikas pārvalde atbilstoši kompetencei vāc un apkopo datus par energoresursu patēriņu Latvijā, kas atbilst citai datu tēmai (par patēriņu, nevis par pieejamību). Vispārīgo ģeotelpisko informāciju par šo resursu pieejamību šobrīd uztur dažādas iestādes atbilstoši noteiktajam reglamentam, tomēr šie dati nerāda, cik daudz enerģijas ir potenciāli iespējams iegūt no attiecīgajiem resursiem. Atbilstoši INSPIRE direktīvas datu tēmas “enerģijas resursi” vajadzībām Ekonomikas ministrijai kā šīs datu tēmas atbildīgajai ministrijai pašlaik ir pieejama tikai informācija par Latvijas vēju kartēm 10, 50 un 100 metru augstumā, izmantojot [www.windenergy.lv](file:///C%3A%5CUsers%5CLeiteA%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CSYMS6G45%5C%20www.windenergy.lv) informāciju. Latvijā ir pieejami arī atsevišķi pētījumi, ko veicis Fizikālās enerģētikas institūts dažādu projektu ietvaros. Pieejamā informācija var būt izmantota INSPIRE direktīvas vajadzībām, tomēr šo datu formāts neatbilst INSPIRE direktīvas prasībām. Informācijas pārveidošanai atbilstoši INSPIRE direktīvas prasībām ir vajadzīgi papildu finanšu līdzekļi. Ekonomikas ministrija, balstoties uz Ministru kabineta 2013.gada 28.decembra rīkojuma Nr.686 10.punktu, var sagatavot priekšlikumu (jaunas politikas iniciatīvu) nepieciešamā papildus finansējuma piešķiršanai turpmākajiem gadiem. *INSPIRE* direktīvā minētās datu tēmas „enerģijas resursi” (*INSPIRE* direktīvas III pielikuma 20.tēma) joma attiecas uz Ekonomikas ministriju, bet VARAM (pieejami dati par kūdras atradnēm) un Zemkopības ministrija (pieejami dati par meža resursiem) ir līdzatbildīgās ministrija. Līdz ar to ir svītrojami Ministru kabineta 2013.gada 28.decembra rīkojuma Nr.686 9.16.1 un 9.16.2.apakšpunkti, bet 9.16. apakšpunkts un 9.33.apakšpunkts ir izsakāmi jaunās redakcijās.  Projektā paredzētie grozījumi nosaka atbildības un līdzatbildības sadalījumu starp institūcijām (ministrijām) ģeotelpisko datu kopu un metadatu sagatavošanā un aktualizēšanā. |
| 3. | Projekta izstrādē iesaistītās institūcijas | Aizsardzības ministrija, Latvijas Ģeotelpiskās informācijas aģentūra, Ekonomikas ministrija, Zemkopības ministrija un Vides aizsardzības un reģionālās attīstības ministrija |
| 4. | Cita informācija | Nav |
|  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā paredzētie grozījumi, kas nosaka atbildības un līdzatbildības sadalījumu starp institūcijām (ministrijām) ģeotelpisko datu kopu un metadatu sagatavošanā un aktualizēšanā, kas minētas *INSPIRE* direktīvas 2 datu tēmās, attiecas uz Zemkopības ministriju, Ekonomikas ministriju un Vides aizsardzības un reģionālās attīstības ministriju. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam nav ietekme uz tautsaimniecību un tas nerada papildus administratīvo slogu.  |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |
|  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
|  |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | nav |
| 2. | Atbildīgā institūcija | Aizsardzības ministrija |
| 3. | Cita informācija | Nav |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |
|  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Latvijas Ģeotelpiskās informācijas aģentūra, Ekonomikas ministrija, Zemkopības ministrija un Vides aizsardzības un reģionālās attīstības ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Neietekmēs valsts pārvaldes funkcijas un institucionālo struktūruJaunu institūciju izveide, esošu institūciju likvidācija vai reorganizācija nav paredzēta.  |
| 3. | Cita informācija | Nav |

Aizsardzības ministrs Raimonds Bergmanis

Valsts sekretārs Jānis Garisons

13.10.2015

885

I.Ekmane

67335184, ilona.ekmane@mod.gov.lv